Aicinām pieteikties ēdinātājus Kauguru svētkiem
29. augustā Jūrmalā norisināsies jūrmalnieku un pilsētas viesu gaidīts pasākums – Kauguru svētki. Tallinas ielā un apkārtnē visas dienas garumā apmeklētājiem tiks piedāvāta daudzveidīga svētku programma – ikviens tiek aicināts ļauties svētku mirkļiem un izbaudīt kopā būšanas prieku.
Kauguru svētkos pilsētas iedzīvotājus un viesus ar gardām maltītēm un našķiem vienmēr iepriecina ēdinātāji. Arī šogad ēdinātāji tiek aicināti pieteikties tirgošanās vietām svētku norises vietā.
Pieteikšanās – līdz 2026. gada 6. augusta plkst. 12.00, pieteikuma anketu un saistītos dokumentus nosūtot uz e-pasta adresi tirgo@idejuinstituts.lv.
Lūgums rūpīgi iepazīties ar nolikumu un aizpildāmo pieteikuma anketu.

